Hovedveien PE-3 (Longitudinal de la Sierra) går like forbi Jauja i nord/sør-retning. I sør går den til Huancayo, Cusco og Puno, mens den nordover leder til La Oroya, Cerro de Pasco, Cajamarca og til slutt til Ecuador. Det er bussforbindelse til Lima, La Oroya og sørover til Huancayo og Huancavelica. Det er også veiforbindelse via regionale veier østover mot amasonas-regnskogen og byen Atalaya i Ucayali-regionen. Høyfjellsveien nr. 22 går sørvestover til stillehavskysten, og passerer den vestlige tinderekken over et fjellpass på over 4 700 meters høyde.